रात को घर में घुसा शराबी, होश में लाने के लिए कई बाल्टी ठंडा पानी फेंका
बड़हेड़ीस्थित एक मकान में शराब के नशे में धुत एक युवक घुस गया। पहले तो घरवालों ने उसे चोर समझकर पुलिस कंट्रोल रूम पर कॉल की और शोर मचाया। मोहल्ले के लोगों ने युवक को होश में लाने के लिए रात को 12 डिग्री के टेम्प्रेचर में कई बार ठंडे पानी की बाल्टियां डाली। इससे युवक को होश तो नहीं आया लेकिन उसके शरीर में कंपकपी शुरू हो गई और उसकी तबीयत खराब हो गई। मामले में पुलिस ने डीडीआर दर्ज कर ली है जबकि युवक जीएमएसएच 16 में भर्ती है। पुलिस मौके पर उस युवक के बयान लेने के लिए पहुंची लेकिन डॉक्टरों ने उसे स्टेटमेंट देने के लिए अनफिट बताया। युवक की पहचान नहीं हो पाई है। बताया गया कि घटना बड़हेड़ी की है यहां पर सीटीयू से रिटायर सतनाम सिंह घर में परिवार संग रहते हंै। घटना मंगलवार रात करीब 11 बजे की है। राजदीप सिंह, एसएचओ सेक्टर-39 थाना ने बताया कि मंगलवार रात को सूचना आई थी, वह युवक अस्पताल में एडमिट है उसके बयान दर्ज नहीं हो सके हैं।
जेब से मिले साढ़े 300 रुपए
पुलिसको युवक की जेब से एक पर्स मिला है, जिसमें साढ़े तीन सौ रुपए पड़े हुए थे। इसके अलावा उसके पास से कोई भी आईकार्ड नहीं मिला। घर के मालिक सतनाम सिंह ने बताया कि पहले हमें लगा कि चोर है, लेकिन बाद में हमने कोशिश की कि किसी तरह से उसे होश जाए। इसके लिए थोड़ा मुंह पर पानी फेंककर जगाने की कोशिश की थी। वहीं, इसकी जानकारी पुलिस कंट्रोल रूम पर दी जहां पर बताया गया कि उनके घर में चोर घुस आया है।
hin_Deva hin_Deva hin_Deva hin_Deva